عثمان غازی (سیریل)

عثمان غازی (ترک زبان: کورولوش: عثمان) () ایک ترک تاریخی ڈرامہ ٹیلی ویژن سیریز ہے ، جسے محمد بوزداغ نے تخلیق کیا ہے۔ اس میں سلطنت عثمانیہ کے بانی عثمان اول کی زندگی پر توجہ مرکوز کی گئی ہے ہے۔ یہ ارطغرل غازی کا تسلسل ہے جو ارطغرل ، عثمان کے والد کی زندگی کے بارے میں بنایا گیا تھا۔ اس سیریز میں ، عثمان کا کردار ترک اداکار براق اوزویت نبھا رہے ہیں۔ 

اس پروگرام کو ترکی میں بہت پزیرائی حاصل ہوئی ہے۔ دسمبر 2019 میں ، کورولوش: عثمان آ ٹی وی پر ناظرین کو پیش کیا گیا ، نشریات کے چوتھے ہفتے کے آخر میں ، اس سیریز کی چوتھی قسط کی ملک بھر میں درجہ بندی 14.46 ریکارڈ کی گئی۔

کہانی 
اس ٹی وی شو میں عثمان غازی کی داخلی اور خارجی جدوجہد اور وہ سلطنت عثمانیہ کس طرح قائم اور مستحکم کرتا ہےدکھایا گیا ہے۔ اس میں بازنطین اور منگولوں کے خلاف ان کی جدوجہد کی تصویر کشی کی گئی ہے مزید یہ بھی دکھایا گیا ہے کہ عثمان کس طرح سلطنت روم سے آزادی حاصل کرکے ایک خود مختار ریاست جو بازنطینی اور منگول سلطنتوں کا مقابلہ کرے گی اور مسلمانوں کی عروج کی ضامن ہو گی قائم کرنے میں کیسے کامیاب ہوا ۔

عثمان کے کردار کو اپنی جدوجہد میں بہت سے دشمنوں اور غداروں کا سامنا کرنا پڑتا ہے اور اس شو سے یہ ظاہر ہوتا ہے کہ وہ کس طرح ان رکاوٹوں کو دور کرنے اور اپنے وفادار ساتھیوں ، کنبہ اور دوستوں کی مدد سے اپنے مقصد کو پورا کرنے میں کامیاب رہا۔

سیزن 1 
سیزن 1 کا آغاز ان امانتوں کے گرد گھومتا ہے جو شیخ ادیبالی ، ایک عالم دین ، قلعہ کولوجا حصار کی شہزادی صوفیہ سے واپس لیتے ہیں۔ اسی وجہ سے یانیس نے آہیوں پر حملہ کیا۔ عثمان ان امانتوں کو بچانے کے لیے جدوجہد کر تا ہے ، لیکن ، وہ اپنے بہترین سپاہی کھو دیتا ہے اور اسے اپنے قریبی دوستوں اور کنبہ والوں کی ناراضی مول لینا پڑتی ہے۔ جب کہ عثمان کے سپاہیوں میں سے ایک خاندانی راز سے پردہ اٹھاتا ہے اور ایک مخصوص منگول کو بچانے کی کوشش کرتا ہے ، عثمان نے منگولوں سے لڑائی کی ، لیکن عثمان کے چچا دوندار بے نے منگولوں کی اطاعت قبول کرلی اور اپنے قبیلے کو منگولوں کے مفادات پر قربان کر دیا جس نے عثمان کے حامیوں کو طیش دلایا۔ جب عثمان ، منگولوں کو ایک ایک کرکے شکست دے دیتا ہے ،تو صوفیہ عثمان کی شادی کے موقع پر ان کو قتل کرنے کا منصوبہ بناتی ہے ، جس کی وجہ سے اسے ایک لمحہ بھی چین کا نصیب نہیں ہوتا۔ عثمان نے دو منگول کمانداروں ، بالگائے اور سبوتائے کو ہلاک کیا ، جو ترکوں کے لیے پریشانی کا باعث بنے ہوئے تھے۔ خیال کیا جاتا ہے کہ شہزادی صوفیہ سیزن کے آخر میں مر چکی ہے۔ سیزن 1 کا اختتام عثمان کی کولوجا حصار قلعے کی فتح کے ساتھ ہوتا ہے۔

پسِ منظر 
ارطغرل غازی کے اختتام پر شائقین بے تابی سے انتظار کر رہے تھے کہ آگے کیا ہے۔ محمد بوزداغ نے اعلان کیا کہ ارطغرل غازی کا تسلسل کورولوش: عثمان کی صورت میں ہو گا۔ سیریز کا پہلا ٹریلر 14 اکتوبر 2019 کو جاری ہوا۔ اس کے بعد ، دوسرا ٹریلر 24 اکتوبر 2019 کو لانچ ہوا اور شائقین اس نئی سیریز کا شدت سے انتظار کر رہے تھے بالآخر 20 نومبر 2019 کو سیریز کی پہلی قسط نشر کی گئی۔

اقساط

کردار مع اداکار

پزیرائی 
سیریز کی چوتھی قسط بہت مشہور ہوئی ، نشریات کے صرف چوتھے ہفتے میں ، 14.46 فیصد درجہ بندی ریکارڈ کی گئی تھی۔

بین الاقوامی نشریات

جدید میڈیا میں 
ارطغرل غازی ، ارطغرل کی زندگی پر بنائی گئی ، 10 دسمبر 2014 میں شروع ہوئی اور 10 مئی، 2019 کو ختم ہو گئی۔ ترکی کے مشہور  ٹیلی ویژن اسٹیشن، آ ٹی وی کی جانب سےاس تسلسل کو برقرار رکھا گیا،  اور اس تسلسل کو عثمان غازی کے نام سے شروع کیا   جو کہ 7  سیزن پر محیط ہے   سیریز کا پہلا سیزن 27  اقساط پر مشتمل تھا جو 20 نومبر 2019 کو نشر ہوا   جبکہ اس کا اختتام  24 جون 2020 کو ہوا اور اس کا دوسرا سیزن  جو کہ 37 اقساط پر مشتمل تھا 7 اکتوبر 2020 کو نشر ہوا جبکہ اس کا اختتام 23 جون 2021 کو ہوا   ،اسی  سیریز کا تیسرا سیزن جو کہ 34 اقساط پر مشتمل تھا 6 اکتوبر 2021 کو نشر ہوا اور اس کا اختتام 15 جون 2021 کو ہوا اور یہ تسلسل ابھی ختم نہیں ہوا اس سیریز کے چوتھے سیزن کا پہلاا علان26 ستمبر 2022 کو نشر کیا گیا۔ سیزن چار کی پہلی قسط 05  اکتوبر 2022 کو نشر کی گئی۔ قیادت پلے اپنی ویب سائٹ اور موبائل ایپ پر 1080p رزلٹ میں معیاری اُردو ترجمے کےساتھ اقساط نشر کر رہا ہے ، مزید وڈٹاور  اور مکی ٹی وی چینل کی ویب سائٹ پر اس ترکی ٹی وی سیریز کو اردو متن (سبٹائٹل ) کے ساتھ پیش کیا جارہا ہے۔

مزید دیکھیے 

 اسلام سے متعلقہ فلموں کی فہرست

بیرونی روابط 

 
 کرولوش عثمان: آ ٹی وی پر
 کورلش عثمان ہسٹورک سیریز پر اردو ترجمہ کے ساتھ
 کورلش عثمان وڈٹاور پر اردو ترجمہ کے ساتھ
 کورلش عثمان مکی ٹی وی پر اردو متن کے ساتھ
 کورولوش عثمان Kurulus Osman English انگریزی میں)
 Beymtv - اردو اور انگریزی سب ٹائٹل

حوالہ جات

تاریخی ٹی وی سیریل
تیرہویں صدی میں سیٹ ٹیلی ویژن سیریز
سلطنت عثمانیہ متعلقہ ٹی وی سیریل
اسلامی ٹیلی ویژن سلسلے
2019ء میں شروع ہونے والے ترکی ٹیلی ویژن سلسلے
ترکی زبان کے ٹیلی ویژن شوز